Datum: 7. 9. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-13/20 KOMUNALNA IN PROMETNA UREDITEV ČRNOVAŠKE CESTE, ki smo jih prejeli preko Portala javnih naročil.

VPRAŠANJE:

Ali je naročnik v točki 3.2.3.3 za vodjo gradnje na strani 15 naredil tipkarsko napako. Tam piše na koncu alinee d) da lahko dela v c) alineji izpolni skupno v največ treh istovrstnih poslih. Ali je naročnik mogoče mislil, da se lahko dela v alineji d) izkaže skupno v največ treh istovrstnih poslih? Tako je napisal v točki 3.2.3.1 za ponudnika. Zato se nam zdi da gre verjetno za zatipkano napako. Prosim da potrdite, če prav razmišljamo.

ODGOVOR:

Naročnik potrjuje, da gre za tipkarsko napako. Tekst v točki 3.2.3.3. se pravilno glasi:

Dela oz. izvedbe v d) alineji se lahko izkažejo skupno v največ treh (3) istovrstnih poslih kot so predmet tega naročila.

VPRAŠANJE:

Spoštovani,
Glede na to, da gre za oddajo prijave nas zanima na kakšen način ponudnik opredeli količino/Delež (%) javnega naročila, ki se oddaja v podizvajanje v obrazcu seznam podizvajlcev?

ODGOVOR:

Ponudnik mora v fazi prijave nominirati podizvajlce, v kolikor bo z njimi izkazoval izpolnjevanje pogojev za sodelovanje. V tem primeru ponudniku ni potrebno izpolniti zadnje štiri vrstice v tabeli obrazca seznam podizvajalcev. Za vse podizvajalce, ki jih bo ponudnik nominiral v fazi prijave, bo moral ponudnik v drugi fazi postopka ponovno izpolniti obrazec seznam podizvajalcev (vključno z zadnjimi štirimi vrsticami v tabeli).

Vse ostale podizvajalce bo ponudnik lahko nominiral v drugi fazi postopka.

Ponudniki morajo pri pripravi ponudbe upoštevati odgovore na vprašanja in spremembe razpisne dokumentacije z dne 7. 9. 2020, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila